**מראה מקומות**

**קצ"ה ט"ו-י"ז**

**גמ'** סוטה כ"א:, **גמ'** סנהדרין ע"ה. וע"ש בראשונים, **רמב"ם** פ' המשניות שם

**רמב"ם** ספר המצות שנ"ג, **רמב"ן** שם, **שו"ת רשב"א** א' אלף קפ"ח, מיוחסות קכ"ז (*צ"ע אם הוא מדברי הרמב"ן או לאו*), **ר"ן** על הרי"ף ע"ז כ"ז: (ט.) ד"ה בכל מתרפאים, **שו"ת הרא"ש** כ"ט ג', **שו"ת בשמים ראש** קי"ח, **שו"ת תשב"ץ** ג' נ"ח ח', **תרומת הדשן** רנ"ב, **שלטי גיבורים**, **שו"ת רדב"ז** ד' ב' וד' אלף ע"ו

**טור, ב"י**, **שו"ע ונו"כ** כולל**: תורת שלמים**, **ביאור הגר"א**, **מחצית השקל** בהג"ה, **רמ"א** קנ"ז א', **ש"ך** שם ס"ק י', **שו"ע** אה"ע כ' א', **בית שמואל ועזר מקודש** שם, **שו"ע** אה"ע כ"א ה', **ונו"כ** שם

**כו"פ**, **ס"ט**, **חכ"א** קט"ז י"א-י"ב, **פרי דעה**, **ערה"ש**, **שו"ת חוות יאיר** קפ"ב, **שו"ת פני יהושע** ב' אה"ע מ"ד, **אג"מ** אה"ע ד' ס' ול"ב ט', אה"ע ב' י"ד, או"ח א' קי"ג, אה"ע א' ל"ג ונ"ו, **שו"ת שבט הלוי** ב' קמ"ג, **שו"ת אבני נזר** סוף תס"א

1. מה מותר לעשות למעשה כשהבעל חולה? ומה אם היא חולה? באיזו מלאכות, קרבות ונגיעות יש להקל ובאילו לאו? מה הדין בחולי שיש בו סכנה ובאין בו סכנה? האם חייבים לשלם כסף לשכור מי שיטפל בהחולה ולא להקל בעצמו/בעצמה?
2. בעל רופא ואינו יותר מקצועי משאר הרופאים אבל יותר עדין ומתחשב באשתו מרופא זר, האם נחשב כאין אחר כמותו?
3. האם קריבה אסור מדאורייתא או מדרבנן, בערוה ובאשתו נדה?
4. האם לדעת הרמב"ם יש איסור דאורייתא רק בחיבוק ונישוק או גם בשאר קריבות? האם יש איסור קריבה רק ע"י נגיעה או ה"ה ע"י שאר קריבות? מדאורייתא ומדרבנן
5. האם "ייהרג ועל יעבור" שייך רק באיסור דאורייתא או אפ' באיסור דרבנן, או אולי אפ' בדבר שאינו אסור כלל?
6. מהו הגדר של "אינו דרך חיבה", ומה דינו? ומהו הגדרת "דרך תאווה וחיבת ביאה"? מהו כוונת הרמ"א באה"ע להתיר "לשם שמים"? האם מוכח שס"ל כדעת הש"ך?
7. האם יש לחוש במי שאינו מכוין לשם חיבה שיתגבר יצרו ויעשה גם לשם חיבה, בערוה ובאשתו נדה? האם מותר ליתן תקיעת כף לאשה בשעת הדחק?
8. האם מותר לאשה ללכת לרופא, ובפרט באינו שומר תורה ומצות? מצד איסור שלה וגם משום לפני עיור וכדו'.
9. האם יש היתר של "טרוד במלאכתו", ומהו הגדרתו?
10. אשה טובעת בנהר ורק הוא יכול להציל, כתוב בגמ' שאם אינו מציל נקרא "חסיד שוטה". אבל אם יודע בעצמו שאינו יכול לשלוט ביצרו ויכווין בנגיעתה לשם הנאה, לכאורה לכו"ע הוי אביזרייהו דעריות שהוא בייהרג ועל יעבור? ולאג"מ שתמיד חוששים שלא ישלוט, הלא לעולם לא יציל?
11. מה יותר חמור: אשתו נדה או אשת חבירו? באיזה ציורים ולמה?
12. תה"ד מחלק בין הוא חולה להיא משום שהוא מרגיל לעבירה ולא היא. ובאמת סברא כזו כבר מוזכר לעניין החילוק בין הוא לישב על מטתה לבין היא על מטתו. האם מוכח מכאן שאיסור הרחקות הוא רק שלא תבוא עליה בנדתה, ודלא כמש"כ משמרת הטהרה בתחילת הסימן שהוא איסור בעצם, או לאו?